Diari Oficial de la Generalitat Valenciana


Sumari del DOGV 5788, del 19-06-2008 (2008/7580)

Informació pública de l'alternativa tècnica del sector Serra de la Creu del concert previ del Pla General d'Artana.
-------------------------------------------------------------------------------------------------------------------

### Dades del document

Número de DOGV
:   5788

Data del DOGV
:   19-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/7580


Data del document
:   10-06-2008

Organisme emissor
:   Albian Inmuebles, SL

Tipus de document
:   Informació Pública

Descriptors 

:   * Artana
    * administració local
    * pla d'urbanisme

Informació pública de l'alternativa tècnica del sector Serra de la Creu del concert previ del Pla General d'Artana. [2008/7580]  
La mercantil Albian Inmuebles, SL, amb CIF B-12747028 i domicili al carrer d'Eguia Monzonís, núm. 14 de Betxí (Castelló), en relació amb el concurs convocat per l'Ajuntament d'Artana per a l'adjudicació d'un programa per al desenvolupament d'una actuació integrada en l'àmbit del sector Serra de la Creu del concert previ del Pla General, aprovat el passat dia 20 de desembre de 2007 pel Ple de l'Ajuntament, per mitjà de la publicació d'anunci en el Diari Oficial de la Unió Europea en data 9 i 11 d'abril de 2008 (data d'enviament: 27 de març de 2008), i de conformitat amb els articles 133 i 134 de la Llei 16/2005, de 30 de desembre, Urbanística Valenciana, ha formulat proposta de programa d'actuació integrada, en el termini de tres mesos a què es referix l'article 133.3 de la precitada llei.  
L'alternativa tècnica del programa que se sotmet a informació pública està integrada per la memòria de l'alternativa tècnica, pla parcial modificatiu de l'ordenació estructural, document de justificació de la integració territorial, estudi d'impacte ambiental/avanç de sostenibilitat ambiental, estudi d'integració paisatgística, memòria de sostenibilitat econòmica i projecte d'urbanització, memòria de l'alternativa tècnica i sol·licitud de cèdula territorial d'urbanització.  
Els documents esmentats han quedat protocol·litzats en la notaria de Rafael Seguer Irigoyen, sítia a Segorbe, carrer del Doctor Velázquez número 11, per mitjà de diligència a l'acta notarial autoritzada el dia 10 de juny de 2008, i una còpia d'aquests s'ha presentat en l'Ajuntament d'Artana.  
D'acord amb el que establix l'article 134 de la Llei 16/2005, de 30 de desembre, Urbanística Valenciana, així com el que disposen els articles 293 i 562 del Reglament d'Ordenació i Gestió Territorial i Urbanística, se sotmet a informació pública la dita alternativa tècnica, pel termini d'un mes, a partir de la publicació d'aquest anunci en el Diari Oficial de la Comunitat Valenciana, i es fa constar que qualsevol persona podrà consultar la documentació en l'Ajuntament, en horari d'oficina, i en la notària esmentada de dilluns a divendres de 10.00 a 13.00 hores, i si escau, es podran formular al·legacions en relació amb aquesta que es presentaran tant en la notaria com en l'Ajuntament d'Artana. Així mateix, durant el període d'informació pública es posa a disposició dels interessats un membre de l'equip redactor dels documents per a aclariment de dubtes, prèvia concertació de cita a través de la indicada notaria.  
El termini previst d'adjudicació del programa per l'Ajuntament és de dos mesos, a comptar des de l'obertura de proposicions juridicoeconòmiques; l'article 319.2 del Reglament d'Ordenació i Gestió Territorial i Urbanística disposa, en cas d'absència de resolució expressa per l'Ajuntament, la declaració de desert del concurs.  
De conformitat amb els articles 132 i 134.4 de la Llei 16/2005, de 30 de desembre, Urbanística Valenciana, i el 292 i 293 del Reglament d'Ordenació i Gestió Territorial i Urbanística, s'ha remés avís d'inici del procediment al domicili fiscal de tots els que consten en el cadastre com a titulars de drets afectats per l'actuació.  
Artana, 10 de juny de 2008.- El representant mercantil: Francisco Mollar Piquer.